Σφίγγα (Μουσείο Ακρόπολης αρ. 630)

Η Σφίγγα που φιλοξενείται στο Μουσείο Ακρόπολης με αριθμό καταλόγου 630 βρέθηκε σε τρία κομμάτια γύρω από τον Παρθενώνα μεταξύ 1882 και 1883. Το έργο χρονολογείται μεταξύ 560 και 550 π.Χ.

Περιγραφή
Είναι κατασκευασμένη από νησιώτικο μάρμαρο. Λείπουν τα μπροστινά πόδια, κομμάτι του κρανίου, της αριστερής φτερούγας και η αριστερή πλευρά του σώματος. Φέρει επίσης διάφορες σοβαρές φθορές. 

Εικονίζεται Σφίγγα καθιστή με τα πίσω πόδια και όρθια με τα μπροστινά. Το σώμα της είναι λιονταρίσιο με κεφάλι γυναίκας. Στην πλάτη φέρει φτερούγες στριφτές όπως συνηθίζεται στον αρχαϊκό ρυθμό. Σώμα και πρόσωπο έχουν διεύθυνση προς τα δεξιά. Η κόμη καταλήγει σε παχιές πλεξούδες που πέφτουν στον λαιμό και στους ώμους. Υπολείμματα ερυθρού χρώματος αφήνουν να υποθέσουμε ότι τα μαλλιά κάποτε ήταν ζωγραφισμένα.

Πηγές 

 
 

Σφίγγες
Μουσείο Ακρόπολης
Αρχαιολογικά ευρήματα στην Αττική
Αρχαία ελληνικά αγάλματα